Obama se vlerke bly Amerikaans | Maroela Media
Obama se vlerke bly Amerikaans
Pres. Barack Obama (Amptelike Withuis-foto deur Pete Souza)
Die Amerikaanse lugmag het besluit om twee spesiaal omgeboude nuwe Boeings aan te skaf om diens te doen as Air Force One.
Boeing lewer al 50 jaar die vliegtuie wat as Air Force One bekend staan as die president daarin vlieg.
Dit is onwaarskynlik dat Obama egter self ooit 'n vlug in een van die nuwe vliegtuie sal onderneem omdat dit eers lank na hy sy tweede en laaste termyn oor twee jaar voltooi het, gelewer sal word.
Onsekerheid of Air Force One Amerikaanse vlerke gaan hê het vroeër ontstaan toe die lugmag aangedui het dat hy sy oë het op die Airbus met vier motore, maar Airbus is 'n Franse onderneming.
Geen prys is vir die nuwe vliegtuie bekend gemaak nie.
Die bestaande vliegtuie wat nou as Air Force One dien, is Boeing 747-200B vliegtuie bekend as VC-25's. Aan boord van elk is 'n presidensiële suite en 'n konferensiesaal. Spesiale veiligheids- en kommunikasiestelsels is aangebring, sodat die vliegtuig ook as bevelspos kan dien as die VSA aangeval word.